เสริม ณ นคร

พลเอก เสริม ณ นคร (2 มีนาคม พ.ศ. 2464 - 22 พฤศจิกายน พ.ศ. 2552) เป็นอดีตผู้บัญชาการทหารบก ผู้บัญชาการทหารสูงสุด ผู้อำนวยการรักษาพระนครและอดีตรองนายกรัฐมนตรี และเป็นเจ้าของฉายา นายพลแก้มแดง

ประวัติ 
ชีวิส่วนตัว

พล.อ. เสริม ณ นคร เป็นบุตรของพ.ท. ชุบ และนางละมุน ณ นคร จบการศึกษาจากโรงเรียนสวนกุหลาบวิทยาลัย และโรงเรียนนายร้อยพระจุลจอมเกล้า พล.อ. เสริม ณ นคร สมรสกับ คุณหญิงแสงเดือน ณ นคร มีธิดา 2 คน

เสียชีวิต 
พล.อ. เสริม ณ นคร ถึงแก่อนิจกรรมเมื่อวันที่ 5 พฤศจิกายน พ.ศ. 2552 ที่โรงพยาบาลวชิรพยาบาล เนื่องจากติดเชื้อในกระแสเลือดจากโรคมะเร็ง สิริอายุได้ 88 ปี มีการสวดพระอภิธรรมศพที่วัดมกุฏกษัตริยารามราชวรวิหาร และงานพระราชทานเพลิงศพมีขึ้น ณ วัดเทพศิรินทราวาสราชวรวิหาร ในวันที่ 2 มีนาคม พ.ศ. 2553 โดยมี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานในพิธี

งานราชการ

เข้ารับราชการครั้งแรกเป็นผู้บังคับหมวดกองพันทหารปืนใหญ่ที่ 4 จากนั้นจึงเลื่อนขั้นและยศตามลำดับ อาทิ เสนาธิการทหารบก ผู้บัญชาการทหารบก และผู้บัญชาการทหารสูงสุด โดยได้รับพระราชทานยศ พลเอก พลเรือเอก และพลอากาศเอก นอกจากนี้ยังได้รับพระมหากรุณาธิกุลโปรดเกล้าโปรดกระหม่อมให้เป็นองครักษ์เวร และตุลาการศาลทหารสูงสุด ทั้งยังเคยปฏิบัติราชการพิเศษ อาทิ ราชการสนามกรณีพิพาทอินโดจีน สงครามมหาเอเชียบูรพา สงครามเกาหลี และสงครามเวียดนาม จนได้รับลีเจียนออฟเมอริต จากรัฐบาลสหรัฐอเมริกา ในฐานะปฏิบัติหน้าที่ดีเด่นระหว่างดำรงตำแหน่งผู้บัญชาการกองกำลังทหารไทยในสาธารณรัฐเวียดนาม

เขานับได้ว่าเป็นผู้พัฒนากองทัพบกทุกด้านตามพื้นฐานนโยบายแห่งชาติ โดยเสริมสร้างกำลังรบให้สามารถเผชิญกับภัยคุกคามทั้งภายในและภายนอกประเทศ รวมทั้งเป็นผู้ริเริ่มแนวคิดจัดตั้งกองกำลังทหารพราน เพื่อเป็นกำลังสำรองเพื่อนำไปใช้ในการต่อสู้การป้องกันการก่อการร้าย

งานการเมือง 
เขาเคยดำรงตำแหน่งรองนายกรัฐมนตรี ในรัฐบาล พลเอก เกรียงศักดิ์ ชมะนันท์ (คณะรัฐบาลชุดที่ 41) และในรัฐบาล พลเอก เปรม ติณสูลานนท์  (คณะรัฐมนตรีชุดที่ 42) เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 อีกทั้งยังมีส่วนเกี่ยวข้องในเหตุการณ์กบฏ 26 มีนาคม พ.ศ. 2520 ได้รับการแต่งตั้งเป็นผู้อำนวยการรักษาพระนครในเหตุการณ์ รัฐประหารในประเทศไทย พ.ศ. 2520

ในเหตุการณ์กบฏเมษาฮาวาย ระหว่างวันที่ 1 - 3 เมษายน พ.ศ. 2524 และเหตุการณ์กบฏ 9 กันยา โดยเฉพาะในเหตุการณ์กบฏ 9 กันยา ได้ถูกคณะผู้ก่อการประกาศชื่อให้เป็นหัวหน้าด้วย

เครื่องราชอิสริยาภรณ์

เครื่องราชอิสริยาภรณ์ต่างประเทศ 

  :
 พ.ศ. 2524 -  เครื่องอิสริยาภรณ์กิตติคุณแห่งการทูต ชั้นที่ 1
  :
 พ.ศ. 2496 -  เหรียญสหประชาชาติเกาหลี

  :
 พ.ศ. 2519 -  ลีเจียนออฟเมอริต ชั้นนายทหาร

  :
 พ.ศ. 2522 -  เครื่องราชอิสริยาภรณ์หยาง มูเลีย เซเตีย มาห์โกตา ชั้นที่ 1
  :
 พ.ศ. ไม่ปรากฏ -  แกลแลนทรี่ครอส ประดับใบปาร์ม

อ้างอิง

แหล่งข้อมูลอื่น 

เสียชีวิตจากมะเร็ง
ทหารบกชาวไทย
ผู้บัญชาการทหารสูงสุดไทย
ผู้บัญชาการทหารบกของกองทัพไทย
บุคคลจากโรงเรียนวัดราชบพิธ
บุคคลจากโรงเรียนสวนกุหลาบวิทยาลัย
บุคคลจากโรงเรียนนายร้อยพระจุลจอมเกล้า
บุคคลจากกรุงเทพมหานคร
รองนายกรัฐมนตรีไทย
สมาชิกสภานิติบัญญัติแห่งชาติ
สกุล ณ นคร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญจักรมาลา
ผู้ได้รับเหรียญรัตนาภรณ์ ภ.ป.ร.3
บุคคลในประวัติศาสตร์กรุงรัตนโกสินทร์